CELEX: 32015D0681
Language: lt
Date: 1430265600000
Title: 2015 m. balandžio 29 d. Komisijos įgyvendinimo sprendimas (ES) 2015/681 dėl nuorodų į miesto ir turistinių dviračių, kalnų ir lenktyninių dviračių standartą EN ISO 4210 ir į mažamečių vaikų dviračių standartą EN ISO 8098 paskelbimo Europos Sąjungos oficialiajame leidinyje pagal Europos Parlamento ir Tarybos direktyvą 2001/95/EB (Tekstas svarbus EEE)

30.4.2015   
            
            
               LT
            
            
               Europos Sąjungos oficialusis leidinys
            
            
               L 111/30
            
         KOMISIJOS ĮGYVENDINIMO SPRENDIMAS (ES) 2015/681
   2015 m. balandžio 29 d.
   dėl nuorodų į miesto ir turistinių dviračių, kalnų ir lenktyninių dviračių standartą EN ISO 4210 ir į mažamečių vaikų dviračių standartą EN ISO 8098 paskelbimo Europos Sąjungos oficialiajame leidinyje pagal Europos Parlamento ir Tarybos direktyvą 2001/95/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies pirmą pastraipą,
   kadangi:
   
               (1)
            
            
               Direktyvos 2001/95/EB 3 straipsnio 1 dalimi gamintojai įpareigojami pateikti rinkai tik saugius gaminius;
            
         
               (2)
            
            
               pagal Direktyvos 2001/95/EB 3 straipsnio 2 dalies antrą pastraipą gaminys turi būti laikomas saugiu (atsižvelgiant į pavojus ir pavojų kategorijas, kuriems taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, nuorodas į kuriuos pagal tos direktyvos 4 straipsnį Komisija paskelbė Europos Sąjungos oficialiajame leidinyje;
            
         
               (3)
            
            
               pagal Direktyvos 2001/95/EB 4 straipsnio 1 dalį Europos standartus nustato Europos standartizacijos organizacijos (ESO) pagal Komisijos suteiktus įgaliojimus;
            
         
               (4)
            
            
               pagal Direktyvos 2001/95/EB 4 straipsnio 2 dalį Komisija skelbia nuorodas į tokius standartus;
            
         
               (5)
            
            
               2011 m. lapkričio 29 d. Komisija priėmė Sprendimą 2011/786/ES (2) dėl dviračių, mažamečių vaikų dviračių ir dviračių bagažinių Europos standartų atitikties saugos reikalavimams, nustatytiems Direktyvoje 2001/95/EB;
            
         
               (6)
            
            
               2012 m. rugsėjo 6 d. Komisija Europos standartizacijos organizacijoms suteikė įgaliojimą M/5082 parengti Europos standartus, kad būtų pašalinti pagrindiniai pavojai, susiję su dviračiais, mažamečių vaikų dviračiais ir dviračių bagažinėmis;
            
         
               (7)
            
            
               gavęs Komisijos įgaliojimą Europos standartizacijos komitetas priėmė šiuos naujus standartus: EN ISO 4210 1–9 dalys miesto ir turistiniams dviračiams bei kalnų ir lenktyniniams dviračiams, ir EN ISO 8098 mažamečių vaikų dviračiams. Šie standartai pakeičia iki šiol taikytus standartus EN 14764:2005, EN 14766:2005 ir EN 14781:2005;
            
         
               (8)
            
            
               Europos standartas EN ISO 4210 (1–9 dalys) ir Europos standartas EN ISO 8098 atitinka įgaliojimą M/508 ir Direktyvoje 2001/95/EB nustatytą bendrą saugos reikalavimą. Todėl nuorodos į juos turėtų būti paskelbtos Europos Sąjungos oficialiajame leidinyje;
            
         
               (9)
            
            
               šiame sprendime nustatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   
      Europos Sąjungos oficialiojo leidinio C serijoje skelbiamos šių standartų nuorodos:
   
               a)
            
            
               EN ISO 4210–1:2014 „Dviračiai. Dviračių saugos reikalavimai“. 1 dalis „Terminai ir apibrėžtys“
            
         
               b)
            
            
               EN ISO 4210–2:2014 „Dviračiai. Dviračių saugos reikalavimai“. 2 dalis „Reikalavimai miesto ir turistiniams dviračiams, jaunuolių dviračiams bei kalnų ir lenktyniniams dviračiams“;
            
         
               c)
            
            
               EN ISO 4210–3:2014 „Dviračiai. Dviračių saugos reikalavimai“. 3 dalis „Bendrieji bandymo metodai“;
            
         
               d)
            
            
               EN ISO 4210–4:2014 „Dviračiai. Dviračių saugos reikalavimai“. 4 dalis „Stabdymo bandymo metodai“;
            
         
               e)
            
            
               EN ISO 4210–5:2014 „Dviračiai. Dviračių saugos reikalavimai“. 5 dalis „Vairavimo bandymo metodai“;
            
         
               f)
            
            
               EN ISO 4210–6:2014 „Dviračiai. Dviračių saugos reikalavimai“. 6 dalis „Rėmo ir šakės bandymo metodai“;
            
         
               g)
            
            
               EN ISO 4210–7:2014 „Dviračiai. Dviračių saugos reikalavimai“. 7 dalis „Ratų ir ratlankių bandymo metodai“;
            
         
               h)
            
            
               EN ISO 4210–8:2014 „Dviračiai. Dviračių saugos reikalavimai“. 8 dalis „Pedalų ir pavarų sistemos bandymo metodai“;
            
         
               i)
            
            
               EN ISO 4210–9:2014 „Dviračiai. Dviračių saugos reikalavimai“. 9 dalis „Sėdynių ir sėdynių laikiklių bandymo metodai“;
            
         
               j)
            
            
               EN ISO 2014:8098 „Mažamečių vaikų dviračiai“. „Saugos reikalavimai ir bandymo metodai“
            
         2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. balandžio 29 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 11, 2002 1 15, p. 4.
   
      (2)  2011 m. lapkričio 29 d. Komisijos sprendimas 2011/786/ES dėl dviračių, mažamečių vaikų dviračių ir dviračių bagažinių Europos standartų atitikties saugos reikalavimams, nustatytiems Europos Parlamento ir Tarybos direktyvoje 2001/95/EB (OL L 319, 2011 12 2, p. 106).